చుస్ట్ సంస్కృతి

చుస్ట్ సంస్కృతి తూర్పు ఉజ్బెకిస్తాన్లోని ఫెర్గానా లోయలో సుమారు సా.పూ 1500 నుండి సా.పూ 900 వరకు విలసిల్లిన మలి కాంస్య యుగం, తొలి ఇనుప యుగాలకు చెందిన సంస్కృతి.

చుస్ట్ సంస్కృతి స్థావరాలు చిన్న నివాస స్థలాల నుండి 10 హెక్టార్ల కంటే ఎక్కువ విస్తీర్ణం ఉన్న పెద్ద స్థావరాల వరకు వివిధ పరిమాణాలలో ఉన్నాయి. కొన్ని ప్రదేశాలు కొండపై భాగాన ఉన్నాయి, మరికొన్ని రక్షణ నిర్మాణాల ఉనికిని సూచిస్తాయి. గృహ నిర్మాణాలు పెద్దగా తెలియవు, కొన్ని మట్టి ఇటుకలతో నిర్మించబడ్డాయి.

చుస్ట్ ప్రదేశాలలో పెద్ద గుంటలు తరచుగా కనిపిస్తాయి. ఇవి బహుశా ధాన్యం నిల్వ కోసం ఉద్దేశించబడినవి. బార్లీ, గోధుమలు, ముఖ్యంగా జొన్నలు, కొడవళ్లు, పారలు లాంటి వ్యవసాయ పనిముట్లతో పాటుగా లభించాయి.

చుస్ట్ సంస్కృతిలో భాగమైన పెంపుడు జంతువులలో ఒంటెలు, గాడిదలు, గుర్రాలు, పశువులు, గొర్రెలు, మేకలు, బహుశా పందులు ఉన్నాయి. వారి భూభాగాల్లో కనిపించే అడవి జంతువులలో ఒనాగర్లు (ఆసియా అడవి గాడిదలు), గజెల్స్, సైగా జింకలు ఉన్నాయి.

చుస్ట్ కుండలు చేతితో తయారు చేయబడినవి. వారు కాంస్య వస్తువులను, తరువాత ఇనుప వస్తువులను సృష్టించారు. కాంస్యంతో చేసిన వస్తువులలో ఈటెలు, కత్తులు ఉన్నాయి.

చుస్ట్ ఖననాలు సాధారణంగా స్థావరాల అంచున ఉన్న గుంటలలో ఉండేవి. అటువంటి గుంటలలో తరచుగా మానవ, జంతువుల అవశేషాలు ఉండేవి. కొన్నిసార్లు వాటిలో పుర్రెల కుప్పలు ఉంటాయి.

చుస్ట్ సంస్కృతి రాతి కత్తులు, కొడవళ్లు, పెయింట్ చేసిన కుండలు మరింత తూర్పున ఉన్న జిన్‌జియాంగ్ సమకాలీన సంస్కృతులను పోలి ఉంటాయి.

చుస్ట్ సంస్కృతి మానవ అవశేషాలు యూరోపాయిడ్ రకానికి చెందినవి. దాని ప్రజలు సాధారణంగా ఇరానియన్లుగా పరిగణించబడతారు. వారు తూర్పు వైపుకు జరిగిన ఇరానియన్ల కదలికలో భాగమని, లేదా జిన్‌జియాంగ్ నుండి పశ్చిమ దిశగా తిరోగమిస్తున్న ఇరానియన్ల సమూహం అయి ఉండవచ్చని సూచించబడింది. ఇది అత్యంత పురాతన ఇరానియన్ స్థిర నివాస సంస్కృతులలో ఒకటి.

 మూలాలు 


వర్గం:సంస్కృతి
వర్గం:ప్రాచీన నాగరికతలు
వర్గం:పురాతన ప్రజల జాబితాలు